દેશમાં ફિલ્મ-ઇન્ડસ્ટ્રીમાં પ્રદાન બદલ કેન્દ્ર સરકાર દ્વારા આપવામાં આવતો આ સૌથી મોટો પુરસ્કાર છે અને આ પુરસ્કારની રેસમાં મિસ્ટર ભારતનું બિરુદ મેળવનારા મનોજકુમાર અને જમ્પિંગ જૅક તરીકે ઓળખાતા જિતેન્દ્રનું નામ પણ હતું, પણ ૪૫મા દાદાસાહેબ ફાળકે અવૉર્ડના વિજેતા તરીકે પાકિસ્તાનમાં જન્મેલા અને ભારત-પાકિસ્તાનના ભાગલા પડ્યા બાદ ભારત આવેલા અને મુંબઈ આવીને એક ગૅરેજમાં મેકૅનિક તરીકે કામ શરૂ કરનાર અને ફુરસદના સમયમાં કવિતા લખનારા ઋજુ હૃદયના કવિ એવા ૭૯ વર્ષના ગુલઝારની પસંદગી થઈ હતી.